Masimulizi kuhusu siku ulinusurika ajali

SIKU NILIYONUSURIKA AJALI
Ilikuwa siku ya Ijumaa nilipokuwa nikiamka, ili nijitayarishe kwenda kanisani, Nilikuwa nikienda kuhudhuria mkutano wa vijana. Niliweza kuoga kwa maji na kuvaa mavazi ya kuvutia.  Nilikunywa staftahi na kuondoka. 
Nilifika kwenye kituo cha magari na kuingia kwenye gari lililokuwa na mziki wa sauti ya juu sana. Tuliweza kungoa nanga na kuelekea kwenye jiji la Sokatonge. Nsi waliokuwa ndani ya gari lile walikuwa wakiimba mziki kwa sauti ya kumtoa nyoka pangoni. Basi nalo lilikuwa likienda kwa kasi sana. Moyo wangu ulikuwa unapiga kwa nguvu. 
Kabla ya nukta kugeuka na kuwa sekunde nilishia ku! Kisha nikazimia. Wakati ambapo nilipata fahamu, nilijikuta nimelala kwenye barabara pamoja na abiria wengine waliokuwa ndani ya basi. Damu ilikuwa ikitiririka barabarani kama maji. Nilikuwa nikisikua wakilalamika kuumia miguu na mikono. Nilishindwa kama nicheke au nihuzunike.
Muda si muda, nami nilianza kuhisi kizunguzungu na uchungu mwingi kwenye kichwa changu. Nilitamani dunia ifunguke na kunimeza mzima. Madaktari na askari waliwasili na sote tuliokuwa tumeumia tukapelekwa hospitalini. Niliweza kupewa dawa za kupunguza maumivu kichwani na nikajihisi kuwa sawa kabisa.
Nilitembea mita kidogo nilizobakisha hadi kanisani na mshtuko mwingi mno. Singeweza kukosa kwenda kwa sababu mkutano huo ulikuwa wa maana sana kwangu. Tulikuwa tukipanga safari ya kwenda Uganda kueneza injili.
Nilifika kanisani nikiwa nimechelewa na maswali yalikuwa yakiniandama kama kivuli changu. Kila mtu alikuwa anataka kujua mbona nina bandeji kichwani. Niliwaeleza msiba uliotendeka na kwenda altarini kumshukuru Mola kwa kuniokoa kwenye ajali hiyo. Tangu siku hiyo, niliapa kuwa sitapanda magari ambayo yana miziki wa sauti ya juu na ambayo yanaendeshwa mwendo usiokubalika.